ISI sisaldab 1742 sotsiaal- ja käitumisteaduste ajakirja, mis on jaotatud 15 kategooriasse. Nende hulgast ei maksa otsida märksõnu "media", "mass" "communication" või "journalism". Kommunikatsiooni kategooria alt leiab küll 55 nimetust, kuid neist on eelmainitud valdkondadega enam või vähem seotud ainult 16 (k.a kaks reklaami- ning kaks diskursuseanalüüsi ajakirja). Need 16, mis on ISIsse  sattunud (just sattunud, sest valiku põhimõttest on valikut vaadates raske aru saada) ei esinda kaugeltki meedia, massikommunikatsiooni ja ajakirjanduse alastest teadusajakirjade kogu paremikku. Vastupidi - just paremik on jäänud välja, igatahes, mis puutub ajakirjandusse.